TALLINN, 5. veebruar — Sputnik. Ametkonnast kinnitati, et ohvitser üritas lennukit viimase võimaluseni õhus hoida ning jõudis väejuhatust informeerida, et on raketitabamuse saanud, edastab RIA Novosti.
"Maandudes peale katapulteerumist terroristide kontrolli all oleva Tell-Debesi asula lähedale, pidas major Roman Filipov viimaste eluminutiteni ebavõrdset võitlust oma ametirelvast, hoides vaenlasi eemal," teatati Kaitseministeeriumist.
Kui terroristid Filipovi sisse piirasid ja teda kinni üritasid võtta, lasi raskelt haavatud ohvitser end granaadiga õhku.
Filippov lõpetas Krasnodari kõrgema lennuväe sõjakooli, kust teda iseloomustati paljutõotava, oskusliku ja otsusekindla hävituslendurina, keda austati teenitult nii polgus kui alluvate hulgas eskadrillis.
Peale lennukooli lõpetamist teenis Filipov Kaug-Idas, alustades ametiredelil vanemlendurina ja tõustes eskadrilli asekomandöriks, jõudes lisaks armeelendurite osavusvõistlusel "Aviadarts" esikolmikusse.
Ministeeriumis kinnitati, et major oli kogenud lendur, kelle arvel on kümneid terroristide hävitamise käigus hiilgavalt täidetud lahingülesandeid.
Filipovit jäi Primorjes leinama pere – Kaitseministeerium lubas ohvitseri omakseid igakülgselt toetada.
Vastutuse võttis enda peale Jabhat al-Nusra* rühmitus, kelle kontrolli all olevalt territooriumilt rakett välja tulistati. Mõni aeg hiljem teatati Vene kaitseministeeriumist, et sündmuspaiga pihta antud täppisrelvade löögi tulemusena õnnestus hävitada üle 30 terroristi.
Su-25 allatulistamiseks kasutatud kantava õhutõrjeraketi päritolu tehakse tema tükkide põhjal kindlaks. Sõjaline vaatleja Viktor Baranets avaldas raadio Sputnik eetris arvamust, millise raketikompleksiga ründelennukit tabati.
*Vene Föderatsioonis keelatud terroriorganisatsioon